Iste tipo de transaccions se siguión desarrollando de forma legal dica os anyos 1970, quan apareixión leis succesivas de protección d'as salvachinas que contribuyón, en chunto con a despoblación d'os lugars d'a montanya, a'l declive d'o negocio. Manimenos, dica meyaus d'os anyos 1990 no yera raro que bells habitants d'aldeyas poco pobladas seguisen con ista forma de comercio en a clandestinidat, como complemento d'atras actividatz economicas que yeran a suya forma de vida, anque ya lievando personalment o resultau d'as suyas capturas dica bells establimientos en poblacions mas importants como as cabeceras d'as vals u as diferents capitals comarcals.